आदिबासि हारिनि गुबुन-गुबुन आफादफोर  बि सि एफ, आनला, नासला आकमा  बायदिजों  सावरायज्लानाय सुबुं आफाद  हाबाफारियाव आसामनि मन्थ्रि चन्दन ब्रह्मआ बाहागो लानानै बुङोदि थांनाय माखासे समफोराव आसामनि मोन द’ जौगाखां माहारिजों लोगोसे आदिबासि माहारिखौ  ट्राइबेलनि गनायथि होनांगौनि दाबियाव हाग्रामा महिलारी दैदेननाय बि पि एफ दोलोआ हेंथा होबोआखै  होननानै  बुङो। नाथाय गेजेर स’सेयावसो हाग्रामा महिलारी आरो चन्दन ब्रह्मआ आदिबासि माहारिखौ ट्राइबेलनि गनायथि होनांगौनि दाबियाव थाखानाय ट्राइबेलफोरा  जेबो खहा जाया लासे आदिबासि माहारिखौ ट्राइबेलनि गनायथि होनांगौआव जेबो हेंथा गैया होननानै  रोखा बुंथियो आरो इयुनावबो आदिबासि हारिनि दाबि-दावाखौ मावफुंनायाव मदत खालामगोन होननानै  बुङो । बिनि अनगायैबो हाग्रा ओनसोलाव थाबोनाय आदिबासि हारिनि सुबुंफोरनो हानि फोरमानलाइ राननानै  होबोदों होननानै  मन्थ्रि बिथांआ बुङो  ।     कक्राझार जिला आसानि नेहाथारि पाल तुदुनि आफाद सामलायनायाव खुंफुंनाय आदिबासि सुबुं आफाद  हाबाफारियाव बि टि सि नि बारग’ मावफुंगिरि सोद्रोमा मितुनज्य नार्जारी, रेवरेवआ नार्जारी आरो जायगानि एम एल ए माजेन्द्र नार्जारीआ बाहागो लानानै बुङोदि बि टि सि ओनसोलाव बि पि एफ दोलोआ गासै हारि माहारिजों लोगो जानानै खौसेयै जौगालु बिथांखिफोरखौ मावफुंगोन होननानै  बुङो  ।